  Майя Бывальцева Таяз арняе температура эшшо лэзькоз на, нош 10-тӥ тулыспал Удмуртиын тужгес кезьыт нунал луоз. Со сярысь улосвыл Гидрометцентрлэн пресс-службаез ивортӥз. Уйин температура -27…-32 градусозь лэзькоз, нуназе -20…-25 градус луоз. Та нуналъёсы шӧдскымон лымыяны кулэ ӧвӧл Удмуртиысь Гидрометцентрлэн пресс-службаез11-тӥ тулыспалысен температура каллен ӝутскыны кутскоз. Берпуметӥ ужан нуналъёсы уйин -23…-28, нуназе -17…-22 градус луоз. Куд-ог интыосын ӧжыт лымыялоз. Нырысь-валысь чакланъёсъя, шутэтскон нуналъёсы элькунын циклон кузёяськыны кутскоз, лымыяз, сюрес вылэ лымы пуктоз. Температура эшшо ӝутскоз: уйин -15…-20, нуназе -8…-13 градус возиськоз.  Тегъёс: Ижкар Гидрометцентр Удмуртия куазь Тол  